Cessna 172

Cessna 172 er et høyvinget, 4-seters, sportsfly produsert av det amerikanske Cessna Aircraft Company. Flyet er bygget i aluminium og er oftest utstyrt med en 150/160 hk, 4-sylindret boksermotor fra Lycoming eller Continental. Det har faste/ikke vridbare propellblader. Fra midten av 50-tallet til ca. 1980 ble det produsert ca. 30 000 eksemplarer av disse flyene. Produksjonen kom igang igjen på 90-tallet.

Produksjonen stoppet tidlig på 80-tallet på grunn av de amerikanske produktansvarslovene.
De siste årene er samme flyet igjen satt i produksjon med tilnærmet samme vinge og skrogform, men med mer moderne motor og elektronikk. På de siste modellene er det vanlig med 180hk motor med direkte innsprøyting i stedet for forgasser.

Cessna 172 har vært en svært vanlig modell som klubbfly i norske flyklubber. En stor del av dagens flygere har fått sin grunnopplæring på Cessna 172. Skogbrannovervåkning i Norge er utført nesten utelukkende med denne flytypen.

Referanser 

Sportsfly
Enmotors propelldrevne luftfartøy
Treningsfly
Cessna-luftfartøy